wickkiey/tamil-wikipedia-chunked huggingface dataset:
# சேய் தனிமம்

**சேய் தனிமம்** (*Daughter element*) என்பது கதிரியக்கம் காரணமாகப் புதிதாகத் தோன்றும் தனிமத்தினைக் குறிக்கும். இத்தனிமம் தோன்றக் காரணமான தனிமம் **தாய்தனிமம்** எனப்படும். எடுத்துக்காட்டிற்காக  
- 88ரேடியம் 226 ஆல்ஃபா துகளை உமிழ்ந்து 86 ரேடான் 222 ஆக மாறுகிறது.  
இங்கு ரேடியம் தாய் தனிமமாகும்; ரேடான் சேய் தனிமமாகும்.  
- 27 கோபால்ட் 60 ஒரு பீட்டா துகளை உமிழ்ந்து 28 நிக்கல்60 ஆக மாறும்.  
இங்கு கோபால்ட் தாய் தனிமம் ஆகும்; நிக்கல் சேய் தனிமமாகும்.
# சேய் தனிமம்

## மேற்கோள்

- அணுவைப்பற்றி, பம்பாய் தமிழ்ச் சங்கம்.
# தொகுசுற்று

ஒரு **தொகுப்புச் சுற்று** Integrated Circuit - IC அல்லது **ஒருங்கிணை சுற்று** அல்லது **ஒற்றைக்கல் ஒருங்கிணப்புச் சுற்று**(**Monolithic Integrated Circuit**) என்பது மண்ணியம் போன்ற குறைக்கடத்திப் பொருளாலான ஒரு சிறிய தகடில் அமைக்கப்பட்ட பல செயல்திறனுள்ள மற்றும் செயல்திறனற்ற உறுப்புகளும் அவற்றின் இணைப்புச் சுற்றுகளும் சேர்ந்த கூட்டமைப்பு ஆகும்.
இது நுண் சில்லு(**microchip** அல்லது **IC**) என்றும் அழைக்கப்படுகிறது.
இவற்றைச் சார்பிலி உறுப்புளால் அமைக்கப்படும் பிரிநிலைச் சுற்றுகளைக் காட்டிலும் சிறியதாகத் தயாரிக்கலாம்.  
கிட்டத்தட்ட அனைத்து மின்னணுக் கருவிகளிலும் ஒருங்கிணைச் சுற்றுகள் தற்போது பயன்படுத்தப்படுகின்றன. இவை மின்னணுவியலில் ஒரு புதிய புரட்சியை உருவாக்கிவிட்டிருக்கின்றன.
நவீன சமூகத்தின் அமைப்பில் பிரிக்கவியலாத உறுப்புளாகத் தற்போது விளங்கும் கணினிகள், செல்லிடத்துப் பேசிகள், மற்றும் பிற இலக்கமுறை வீட்டு உபகரணங்கள் போன்றவற்றைச் சாத்தியப்படுத்தியது தொகுப்புச் சுற்றுகளின் மிகக் குறைந்த உற்பத்திச் செலவே ஆகும்.
# தொகுசுற்று

## நற்பயன்கள்

1. மீச்சிறு உருவமைப்பு
1. குறைந்த அளவான திறனை மட்டுமே நுகருதல்
1. நம்பகத்தன்மை
1. மிகமிகச் சிறிய எடை
1. மலிவான விலை
1. எளிதில் மாற்றும் வசதி (replacement)
# தொகுசுற்று

## பிரிவுகள்

தொகுப்புச்சுற்றுகள் அவை செயல்படும் விதத்தைப் பொருத்து இரு வகைப்படுத்தப்பட்டுள்ளன. அவை:
- **இலக்கத் தொகுப்புச் சுற்று (Digital IC)**
:::இவை இலக்க சைகைகளைச் செயல்படுத்தும் தொகுப்புச்சுற்றுகள்
- **நேர்போக்குத் தொகுப்புச் சுற்று (Linear IC)**
:::இவை தொடர் மின் சைகைகளைச் செயல்படுத்தும் தொகுப்புச்சுற்றுகள்  
இதைப்போலவே தொகுப்புச்சுற்றுகள் அவை தயாரிக்கப்படும் விதத்தைப் பொருத்தும் இரு வகைப்படுத்தப்பட்டுள்ளன. அவை:
- **ஒற்றைப்படிகத் தொகுப்புச் சுற்று (monolithic IC)**
:::ஒற்றைப்படிகத் தொகுப்புச் சுற்றில் செயல்திறன் மிகுந்த கருவிகள், செயல்திறனற்ற உறுப்புகள் மற்றும் அவற்றிற்கிடையே உள்ள உறுப்புகள் யாவும் ஒற்றைச் சிலிக்கன் படிவத்தின் மேல் அமைக்கப்பட்டுள்ளன. ஒரே மாதிரியான மின்னோட்டங்கள் அதிக அளவில் வரும்போது , இந்த ஒற்றைப்படிகத் தொகுப்புச் சுற்றுகள் பயன்படுகின்றன. இதனால் செலவு குறைவதுடன், நம்பகத்தன்மை மிக்கதாகவும் அமைகிறது.
- **இனக்கலப்புத் அடித்தளத்தில் சுற்று (Hybrid IC)**
:::இனக்கலப்புத் ic பீங்கான் அடித்தளத்தில் தனித்தனியான உறுப்புகள் வைக்கப்பட்டு அவற்றிற்கிடையேயான இணைப்புகள் உலோக இணைப்புகளாகவோ அல்லது கம்பிகளாகவோ இணைக்கப்பட்டிருக்கும்.
# கதிரியக்கச் சமநிலை

அணுக்கரு இயற்பியலில், கதிரியக்கம் காரணமாக ஒரு தனிமம் வேறு ஒரு தனிமமாக மாறும் போது புதிதாகத் தோன்றும் தனிமமும் கதிரியக்கம் உடையதாக இருக்கக் கூடும். எந்த வீதத்தில் தாய் தனிமம் அழிந்து சேய்தனிமம் தோற்றுவிக்கப்படுகறதோ அதே வீதத்தில் சேய்தனிமமும் அழியுமானால் அங்கு ஒரு சமநிலை ஏற்படுகிறது. இதுவே **கதிரியக்கச் சமநிலை** (*radioactive equlibrium* அல்லது *secular equilibrium*) எனப்படுகிறது.  
:<math>N_1 \lambda_1 = N_2 \lambda_2 </math>  
- λ<sub>1</sub> , λ<sub>2</sub> -முறையே தாய் மற்றும் சேய்தனிமங்களின் அழிவு மாறிலிகள்.
- N<sub>1</sub> , N<sub>2</sub> -முறையே தாய் மற்றும் சேய்தனிமங்களிலுள்ள அணுக்களின் எண்ணிக்கைகள்.  
இங்கு தாய் தனிமத்தின் அழிவும், அதாவது சேய்தனிமத்தின் ஆக்கமும் அது அழியும் வீதமும் சமமாக இருக்கிறது.
# இந்துமத சீர்திருத்த இயக்கங்கள்

இந்துமத சீர்திருத்த இயக்கங்கள் என்பவை இந்து மதத்தில் காலத்தால் மறைந்து போன பழக்க வழக்கங்களை மீண்டும் அறிமுகம் செய்யவும், மீளுருவாக்கம் செய்யவும் தோற்றுவிக்கப்பெற்ற இயக்கங்களாகும். இந்த இயக்கங்கள் பண்டைய இந்து மதத்தின் சமத்துவ வடிவங்களை மீண்டும் அறிமுகம் செய்தன. மக்களிடையே நிலவும் பாகுபாடுகளையும், சாதி அமைப்புகளையும் கலைந்து சமத்துவம் ஏற்படுத்த பாடுபட்டன.  
- பிரம்ம சமாஜம்
- ஆரிய சமாஜம்
- புதிய அத்வைத்தம்
- புதிய வேதாந்தம்
- ராஷ்டிரிய சுயம்சேவாக் சங்கம்
# இந்து சமய விழாக்களின் பட்டியல்

இது இந்து சமய விழாக்களை பட்டியலிடும் கட்டுரையாகும்.
# இந்து சமய விழாக்களின் பட்டியல்

## நாள்காட்டி வகைகள்

பாரதத்தில் தற்காலத்தில் நான்கு வகை நாள்காட்டிகள் பின்பற்றப்படுகின்றன.
1. **ஞாயிறு நாள்காட்டி**
1. **நிரயனமுறை** - அயனபாகத்தைக் கணக்கில் கொள்ளாது புவியிலிருந்து பார்க்கும் பொழுது ஓரைகளின் பின்னணியில் ஞாயிற்றின் நகர்வை அளந்து கணக்கிடப்படும் ஆண்டுமுறையும் அந்த ஆண்டைப் பகுத்துக் கணக்கிடப்படும் ஞாயிறுமுறையும் (திங்கள்முறையும்) கொண்டது. - வரைபடத்தில் செம்மஞ்சள்நிறம்
1. **திங்கள் நாள்காட்டி**
1. **அமையந்தமுறை** - அமையை திங்களின் கடைசி நாளாகக் கொண்டு கணக்கிடப்படும் திங்கள்முறை - வரைபடத்தில் நீலநிறம்
1. **பூரணையந்தமுறை** - பூரணையை திங்களின் கடைசி நாளாகக் கொண்டு கணக்கிடப்படும் திங்கள்முறை - வரைபடத்தில் சிவப்புநிறம்
1. அமைக்குப் பின் பிறை தெரியும் முதல் நாளான மூன்றாம்பிறையை (வளர்பிறை துவிதியையை) திங்களின் முதல் நாளாகக் கொண்டு கணக்கிடப்படும் திங்கள்முறை  
இவற்றில், அமையந்தம் முறையில் கணக்கிடப்படும் திங்களில் வளர்பிறை முதலிலும் தேய்பிறை இரண்டாவதாகவும் வரும். பூரணையந்தம் முறையில் கணக்கிடப்படும் திங்களில் தேய்பிறை முதலிலும் வளர்பிறை இரண்டாவதாகவும் வரும். ஒரு திங்களில் இரண்டு முறைகளிலும் வளர்பிறை பொதுவாக வரும். அமையந்தம் முறையில் வளர்பிறை பக்கத்திற்கு பிந்தைய தேய்பிறைப் பக்கத்தை அத்திங்களின் தேய்பிறைப் பக்கமாகவும் பூரணையந்தம் முறையில் வளர்பிறைப் பக்கத்திற்கு முந்தைய தேய்பிறைப் பக்கத்தை அத்திங்களின் தேய்பிறைப் பக்கமாகவும் எடுத்துக்கொள்வர்.  
இவையல்லாமல், தமிழ்நாட்டில் சங்ககாலத்தில், நிரயனமுறை ஞாயிறு நாள்காட்டியுடன் சேர்த்து பூரணையைத் திங்களின் முதல் நாளாகக் கொண்டு கணக்கிடப்படும் திங்களைக் கொண்ட திங்கள் நாள்காட்டியும் இருந்துள்ளது. ஞாயிறு நாள்காட்டியில் மற்றொரு முறையான புவியிலிருந்து பார்க்கும் பொழுது ஞாயிறு உதயத்தின் வடக்கு தெற்கு நகர்வை வைத்து ஆண்டைக் கணக்கிடும் **அயனமுறையைப்** பற்றி அறிந்திருந்தாலும் நிரயனமுறை ஞாயிறு நாள்காட்டியையே பின்பற்றி வந்துள்ளனர்.
# இந்து சமய விழாக்களின் பட்டியல்

## ஞாயிறு நாட்காட்டிப்படி கொண்டாடப்படும் விழாக்கள்

### தமிழ்நாடு

#### பொது

**தமிழ்நாட்டில் கொண்டாடப்படும் விழாக்கள்**  
| திங்கள் | நாள் | நிகழ்வு | வகை | குறிப்பு |  |
| --- | --- | --- | --- | --- | --- |
| சித்திரை | பிறப்பு=1 | சித்திரைப் புத்தாண்டு | புத்தாண்டு | **சிறப்பு நிகழ்வு** - பொன்னேர் உழுதல் |  |
| சித்திரை | சித்திரை+பூரணை | சித்திரா பௌர்ணமி, சித்ரா பௌர்ணமி | விழா |  |  |
| சித்திரை | பரணி | சித்திரைப் பரணி | நோன்பு |  |  |
| சித்திரை | புனர்பூசம்+வளர்பிறை நவமி | இராம நவமி | பிறந்தநாள் | திருவரங்கம் கோவில் பஞ்சாங்கத்தில் ஞாயிறு நாட்காட்டிப்படி இருக்கும். நாட்காட்டியில் திங்கள் நாட்காட்டிப்படி இருக்கும். |  |
| வைகாசி | விசாகம்+பூரணை | வைகாசி விசாகம் | பிறந்தநாள் | முருகன் பிறந்தநாள் |  |
| வைகாசி | சோதி+வளர்பிறை சதுர்தசி | நரசிம்ம ஜெயந்தி, நரசிம்ம செயந்தி | பிறந்தநாள் | திருவரங்கம் கோவில் பஞ்சாங்கத்தில் ஞாயிறு நாட்காட்டிப்படி இருக்கும். நாட்காட்டியில் திங்கள் நாட்காட்டிப்படி இருக்கும். |  |
| ஆனி | கேட்டை+பூரணை | ஆனிக் கேட்டை | **சிறப்பு நிகழ்வு** - ஜேஷ்டாபிஷேகம் |  |  |
| ஆனி | அமை | ஆனி அமாவாசை | முன்னோர் வழிபாடு |  |  |
| ஆனி | உத்தரம் | ஆனி உத்தரம் | **சிறப்பு நிகழ்வு** - ஆனித் திருமஞ்சனம் |  |  |
| ஆடி | பிறப்பு=1 | ஆடிப்பிறப்பு | விழா | புது விதைப்புத் தொடக்கம், வேறுபெயர்=ஆடிப் பண்டிகை |  |
| ஆடி | 18 | ஆடிப்பெருக்கு | விழா | புது விதைப்புத் தொடக்கம், வேறுபெயர்கள்=ஆடிப் பதினெட்டு,ஆடிப் பதினெட்டாம்பெருக்கு,பதினெட்டாம்பெருக்கு, ஆடி நோன்பு |  |
| ஆடி | 28 | ஆடி இருபத்தெட்டாம்பெருக்கு | விழா | வேறுபெயர்கள்=இருபத்தெட்டாம்பெருக்கு,இருபத்தெட்டாம் ஆடிப் பெருக்கு |  |
| ஆடி | கார்த்திகை | ஆடிக் கார்த்திகை | நோன்பு | முருகன் வழிபாடு |  |
| ஆடி | அமை | ஆடி அமாவாசை | முன்னோர் வழிபாடு |  |  |
| ஆடி | பூரம் | ஆடிப் பூரம் | பிறந்தநாள் | அம்மன் பிறந்தநாள், ஆண்டாள் பிறந்தநாள் |  |
| ஆடி | செவ்வாய் | ஆடிச் செவ்வாய் | நோன்பு | முருகன் வழிபாடு |  |
| ஆடி | வெள்ளி | ஆடி வெள்ளி | நோன்பு | அம்மன் வழிபாடு, புற்று நாகர் வழிபாடு |  |
| ஆடி | கடைசி நாள் | ஆடி அறுதி | # பிறப்பு=1 - ஐப்பசி முதல்முழுக்கு
# கடைசி நாள் - கடைமுழுக்கு - வேறுபெயர்=கடைமுகம் |  |  |

| ஐப்பசி | அமை | ஐப்பசி அமாவாசை | முன்னோர் வழிபாடு |  |  |
| கார்த்திகை | பிறப்பு=1 | முடவன் முழுக்கு | வேறுபெயர்=முடமுழுக்கு |  |  |
| கார்த்திகை | கார்த்திகை+பூரணை | கார்த்திகை விளக்கீடு | விழா | பனிக்காலத் தொடக்கவிழா, புது அறுவடை விழா
# கார்த்திகை+பூரணை - பெருங்கார்த்திகை - வேறுபெயர்=திருக்கார்த்திகை - **சிறப்பு நிகழ்வு**=மாவளி திருவிழா - , மணமாகாத கன்னிப்பெண்கள் நல்ல கணவன் கிடைக்க மார்கழி மாத நோன்பிருந்து பொங்கல் வைத்து வழிபடுதல் நிகழ்வு)

## வட்டார வேறுபாடு

### கொங்கு=பூப்பொங்கல்/பூ நோன்பு/பூப்பறிக்கும் நோன்பு |  |

| தை | முதல் ஞாயிறு | தலை ஞாயிறு | ஞாயிறு வழிபாடு | +திங்கள் நாட்காட்டிப்படி கொண்டாடப்படும் விழாக்கள் |  |
| சித்திரை | வளர்பிறை பிரதமை | உகாதி, குடீ பாடவா, நவ்ரே | புத்தாண்டு | # உகாதி=கன்னடம் மற்றும் தெலிங்கு புத்தாண்டு - தற்பொழுது நடக்கும் சதுர்யுகத்தில் தற்பொழுது நடக்கும் நான்காவது உகமான கலியுகம் இந்நாளில் பிறந்ததால் இந்நாள் உகாதி என்றழைக்கப்படுகிறது
# நவ்ரே=காசுமீரி புத்தாண்டு - சங்கத மொழியின் நவ வருஷம் (புத்தாண்டு) என்பதே காஷ்மீர மொழியில் நவ்ரே என அழைக்கப்படுகிறது |  |

| சித்திரை | வளர்பிறை துவிதியை=மூன்றாம்பிறை | சேதி சந்த் | புத்தாண்டு | சிந்தி இந்துக்களின் புத்தாண்டு - சேதி=சித்திரை,சந்த்=சந்திரன்,பிறை தெரியும் முதல் நாள் புத்தாண்டாகக் கொண்டாடப்படுகிறது |  |
| சித்திரை | வளர்பிறை பிரதமை-நவமி | வசந்த நவராத்திரி | விழா |  |  |
| சித்திரை | வளர்பிறை நவமி | இராம நவமி | பிறந்தநாள் |  |  |
| வைகாசி | வளர்பிறை திரிதியை | அட்சய திருதியை | தற்பொழுது நடக்கும் சதுர்யுகத்தில் நூறு விழுக்காடு அறமே நிறைந்திருக்கும் முதல் உகமான கிருதயுகம்(சத்தியயுகம்) இந்நாளில் பிறந்ததால் இந்நாளை கிருதயுகத்தின் புத்தாண்டாகக் கொண்டாடி இந்நாளில் அறச்செயல்கள் புரிவது மரபு |  |  |
| வைகாசி | வளர்பிறை பஞ்சமி | சங்கர ஜெயந்தி | பிறந்தநாள் |  |  |
| வைகாசி | வளர்பிறை சதுர்தசி | நரசிம்ம ஜெயந்தி, நரசிம்ம செயந்தி | பிறந்தநாள் |  |  |
| ஆனி | வளர்பிறை பூரணை | ஏர்வாக பௌர்ணமி | விழா | புது விதைப்பு விழா,ஆந்திர மாநிலத்தில் கொண்டாடப்படுவது |  |
| ஆனி | வளர்பிறை பூரணை | வட பூர்ணிமா | நோன்பு | வடம்=ஆலமரம் |  |
| ஆடி | வளர்பிறை துவிதியை=மூன்றாம்பிறை | ஆசாடி பீஜ் | புத்தாண்டு | குசராத்தின் கச்சுப்பகுதியின் புத்தாண்டு, புது விதைப்பு விழா, ஆசாடி=ஆடி, பீஜ்=துவிதியை |  |
| ஆடி | வளர்பிறை ஏகாதசி | சயன ஏகாதசி |  |  |  |
| ஆடி | வளர்பிறை பூரணை | குரு பூர்ணிமா | ஆசிரியர் வழிபாடு |  |  |
| ஆடி (அமையந்தம் முறை) | தேய்பிறை அமை | பீம அமாவாசை | முன்னோர் வழிபாடு |  |  |
| ஆவணி | வளர்பிறை பஞ்சமி | கருட பஞ்சமி |  |  |  |
| ஆவணி | வளர்பிறை பூரணைக்கு முன் வரும் வெள்ளி | வரலட்சுமி நோன்பு | நோன்பு |  |  |
| ஆவணி | வளர்பிறை பூரணை | ரக்ஷா பந்தன் | விழா |  |  |
| ஆவணி (அமையந்தம் முறை), புரட்டாசி (பூரணையந்தம் முறை) | தேய்பிறை சதுர்த்தி | மகாசங்கடகர சதுர்த்தி |  |  |  |
| ஆவணி (அமையந்தம் முறை), புரட்டாசி (பூரணையந்தம் முறை) | தேய்பிறை அட்டமி | கிருஷ்ண ஜெயந்தி | பிறந்தநாள் |  |  |
| புரட்டாசி | வளர்பிறை சதுர்த்தி | விநாயக சதுர்த்தி | விழா | பெருவிழாவுடன் வரும் விழாக்கள்
# வளர்பிறை சதுர்தசி - அனந்த சதுர்தசி |  |

| புரட்டாசி | வளர்பிறை பஞ்சமி | ரிஷி பஞ்சமி | எழுமுனி வழிபாடு |  |  |
| புரட்டாசி | வளர்பிறை சப்தமி | முக்தாபரண சப்தமி | ஞாயிறு வழிபாடு |  |  |
| புரட்டாசி | வளர்பிறை துவாதசி | வாமன ஜெயந்தி | பிறந்தநாள் |  |  |
| புரட்டாசி (அமையந்தம் முறை), ஐப்பசி (பூரணையந்தம் முறை) | தேய்பிறை பிரதமை-அமை | மகாளய பட்சம் | முன்னோர் வழிபாடு | # தேய்பிறை அமை - மகாளய அமாவாசை |  |
| ஐப்பசி | வளர்பிறை பிரதமை-நவமி | துர்கா பூஜை, நவராத்திரி நோன்பு | விழா | பெருவிழாவுடன் வரும் விழாக்கள்
# வளர்பிறை தசமி - விஜயதசமி

**சிறப்பு நிகழ்வு** - கொலு |  |
| ஐப்பசி | வளர்பிறை பூரணை | சரத் பூர்ணிமா | விழா |  |  |
| ஐப்பசி (அமையந்தம் முறை), கார்த்திகை (பூரணையந்தம் முறை) | தேய்பிறை திரிதியை | அட்ல தத்தே | நோன்பு |  |  |
| ஐப்பசி (அமையந்தம் முறை), கார்த்திகை (பூரணையந்தம் முறை) | தேய்பிறை சதுர்த்தி | கரக சதுர்த்தி | நோன்பு |  |  |
| ஐப்பசி (அமையந்தம் முறை), கார்த்திகை (பூரணையந்தம் முறை) | தேய்பிறை அமை | தீபாவளி | விழா | முன்னோர் வழிபாடு, புது அறுவடை விழா
# கார்த்திகை வளர்பிறை துவிதியை - பௌ-பீஜ் |  |

| கார்த்திகை | வளர்பிறை பிரதமை | பெஸ்து வரஸ் | புத்தாண்டு | குசராத்தி புத்தாண்டு, புது அறுவடை விழா, பெஸ்து=புது, வரஸ்=வருஷம் |  |
| கார்த்திகை | வளர்பிறை பிரதமை-சட்டி | கந்த சஷ்டி, சூரசம்ஹாரம் | விழா |  |  |
| கார்த்திகை | வளர்பிறை சட்டி | சத் பூசை | ஞாயிறு வழிபாடு | சத்=சஷ்டி |  |
| கார்த்திகை | வளர்பிறை ஏகாதசி | பிரபோதினி ஏகாதசி |  |  |  |
| கார்த்திகை | வளர்பிறை பூரணை | தேவ தீபாவளி | விழா |  |  |
| மார்கழி | வளர்பிறை பூரணை | தத்த ஜெயந்தி | பிறந்தநாள் |  |  |
| மாசி | வளர்பிறை சதுர்த்தி | கணேச ஜெயந்தி | பிறந்தநாள் |  |  |
| மாசி | வளர்பிறை பஞ்சமி | வசந்த பஞ்சமி |  |  |  |
| மாசி | வளர்பிறை சப்தமி | ரத சப்தமி | ஞாயிறு வழிபாடு |  |  |
| மாசி (அமையந்தம் முறை), பங்குனி (பூரணையந்தம் முறை) | தேய்பிறை சதுர்தசி | மகா சிவராத்திரி | நோன்பு |  |  |
| பங்குனி | வளர்பிறை பூரணை | ஹோலி | விழா | பூரணையந்தம் முறையில் சித்திரைப் புத்தாண்டிற்கு முந்தைய நாள்=இளவேனிலை வரவேற்கும் விழா
# பங்குனி(அமையந்தம் முறை)/சித்திரை(பூரணையந்தம் முறை) தேய்பிறை பஞ்சமி - ரங்க பஞ்சமி | } |

**குறிப்பு : **
1. திங்கள் நாட்காட்டிப்படி கணிக்கப்பட்ட ஒரு நாளை அப்படியே ஞாயிறு நாட்காட்டியில் பார்த்தால் சில ஆண்டுகளில் திங்கள் மாறி வரும். காட்டாக, இராம நவமி திங்கள் நாட்காட்டிப்படி சித்திரைத் திங்களில் வரும். அதே நேரம், திங்கள் நாட்காட்டிப்படி கணிக்கப்பட்ட அந்த நாளை ஞாயிறு நாட்காட்டியில் பார்த்தால், சில ஆண்டுகளில் பங்குனியில் வரும். சில ஆண்டுகளில் சித்திரையில் வரும். ஞாயிறு நாட்காட்டியில், ஒரு விழாவின் திங்கள் மாறி மாறி வந்தாலே அது திங்கள் நாட்காட்டிப்படி வரும் விழா என்று பொருள்.  
**நோன்பும் ஆண்டுவிழாவும்**
- **நாள் - நோன்பு - ஆண்டுவிழா - வழிபாடு**
- வளர்பிறை சதுர்த்தி - சதுர்த்தி விரதம் - விநாயக சதுர்த்தி - விநாயகர் வழிபாடு
- தேய்பிறை சதுர்த்தி - சங்கடகர சதுர்த்தி விரதம் - மகாசங்கடகர சதுர்த்தி - விநாயகர் வழிபாடு
- வளர்பிறை சஷ்டி - சஷ்டி விரதம் - கந்த சஷ்டி - முருகன் வழிபாடு
- திரியோதசி - பிரதோஷ விரதம் - - சிவன் வழிபாடு
- தேய்பிறை சதுர்தசி - சிவராத்திரி - மகா சிவராத்திரி - சிவன் வழிபாடு  
**வேறுபாடு**
1. **ஆண்டுப்பிறப்பு**
1. **புற்று நாகர் வழிபாடு**
1. முறை 1 - ஆந்திரம்,தெலிங்கானம்,கன்னாடகம் - மூன்றுநாள்கள் விழா -
1. கார்த்திகை வளர்பிறை சதுர்த்தி - நாக சதுர்த்தி
1. கார்த்திகை வளர்பிறை பஞ்சமி - நாக பஞ்சமி
1. கார்த்திகை வளர்பிறை சஷ்டி - நாக சஷ்டி - வேறுபெயர்=சுப்பிரமணிய சஷ்டி
1. முறை 2
1. மார்கழி வளர்பிறை பஞ்சமி - நாக பஞ்சமி - ஆந்திரம்
1. மார்கழி வளர்பிறை சஷ்டி - கந்த சஷ்டி - கன்னாடகம் - வேறுபெயர்=சுப்பிரமணிய சஷ்டி,சம்ப சஷ்டி
1. முறை 3 - ஆந்திரம்,தெலிங்கானம் மாநிலங்களில் சிலர்,கன்னாடகம் உட்பட பிற மாநிலங்கள்
1. ஆவணி வளர்பிறை சதுர்த்தி - நாக சதுர்த்தி
1. ஆவணி வளர்பிறை பஞ்சமி - நாக பஞ்சமி
1. முறை 4 - குசராத்து,கன்னாடகம்,இராசத்தானம்
1. ஆவணி (அமையந்தம் முறை)/புரட்டாசி (பூரணையந்தம் முறை) தேய்பிறை பஞ்சமி - நாக பஞ்சமி
1. அனுமன் ஜெயந்தி
1. சித்திரை வளர்பிறை பூரணை=சித்ரா பௌர்ணமி - வடமாநிலங்கள்
1. வைகாசி (அமையந்தம் முறை) தேய்பிறை தசமி - ஆந்திரம்,தெலிங்கானம்,கன்னாடகம் -
1. மார்கழி வளர்பிறை திரியோதசி - கன்னாடகம் -
1. பலராம ஜெயந்தி
1. வைகாசி வளர்பிறை திரிதியை=அட்சய திருதியை
1. ஆவணி வளர்பிறை பூரணை
1. புரட்டாசி (பூரணையந்தம் முறை) தேய்பிறை சஷ்டி
1. **துர்கா பூசை**
1. **மகாலட்சுமி பூசை**
1. **சரசுவதி பூசை**
1. ஐப்பசி வளர்பிறை நவமி - சரசுவதி பூசை
1. மாசி வளர்பிறை பஞ்சமி - வசந்த பஞ்சமி
1. **விசுவகருமா பூசை**
1. புரட்டாசி வளர்பிறை பஞ்சமி - ரிஷி பஞ்சமி
1. **ரிஷி பஞ்சமி**
1. புரட்டாசி வளர்பிறை பஞ்சமி - ரிஷி பஞ்சமி
1. மாசி வளர்பிறை பஞ்சமி - வசந்த பஞ்சமி
1. **ரக்ஷா பந்தன்**
1. ஆவணி வளர்பிறை பூரணை - ரக்சா பந்தன்
1. புரட்டாசி வளர்பிறை பஞ்சமி - ரிஷி பஞ்சமி
1. **பாய் தூஜ்**
1. **வட சாவித்திரி**  
பிற
- கிருஷ்ண ஜெயந்தியுடன் இணைந்து வரும் விழா
- தஹி ஹண்டி
- நவராத்திரி
- ராம்லீலா
- மைசூரு தசரா
- மடிக்கேரி தசரா
- தீபாவளியுடன் இணைந்து வரும் விழா
- விசுவகருமா பூசை
- சிவராத்திரி
- மண்டி சிவராத்திரி விழா
- ஹோலியுடன் இணைந்து வரும் விழா
- பிரிஜ் மகோத்சவம்
- சாதுர்மாசிய விரதம்
- துளசி விவாகம்
- தியாக பிரம்ம ஆராதனை
- பதுகம்மா
# பங்குனி(அமையந்தம் முறை)/சித்திரை(பூரணையந்தம் முறை) தேய்பிறை பஞ்சமி - ரங்க பஞ்சமி | } |

## பிற

**பிற**
- ஆடிச் சோதி
- ஆடிப் பௌர்ணமி
- ஆவணி அவிட்டம்
- காயத்திரி ஜபம்
- ஆடி சஷ்டி
- ஆடி அஷ்டமி
- கார்த்திகை பூர்ணிமா
- விவாக பஞ்சமி
- கைசிக ஏகாதசி
- வைகுண்ட சதுர்தசி
- வசந்த உற்சவம்
- தோமால சேவை
- கருட சேவை
- நவநீத சேவை
- அரையர் சேவை
- கஜேந்திரமோட்சத் திருவிழா
- கர்நாடக கும்ப மேளா
- பஞ்சலிங்க தரிசனம்
- போலா
- போனலு
- ரத யாத்திரை
- பண்டரிபுரம் யாத்திரை
- காவடி யாத்திரை  
**நோன்பு**
- நோன்பும் ஆண்டுவிழாவும்
- அமை - அமைவாசி விரதம் - மகாளய அமாவாசை
- பூரணை - பூரணை விரதம் - சித்ரா பௌர்ணமி
- ஏகாதசி - ஏகாதசி விரதம் - வைகுண்ட ஏகாதசி
- சோமவார விரதம்
- உமாமகேசுவர விரதம்
- ஔவையார் வழிபாடு
- விநாயக சட்டி விரதம்
- அஷ்டமி விரதம்
- கல்யாண சுந்தர விரதம்
- பாசுபத விரதம்
- சூல விரதம்
- ரிசப விரதம்  
**பிறை வழிபாடு**
- பிறை பார்த்தல்  
**பிறந்தநாள்**
- வாசவி ஜெயந்தி
- கர்நாடக சங்கீத மும்மூர்த்திகள் ஜெயந்தி விழா  
**பிற**
- காமன் பண்டிகை
- கூத்தாண்டவர் திருவிழா
- சாணியடி விழா
- மகர் நோன்பு
- கொடை விழா
- திருவிளக்குப் பூசை
# சங்ககால மூவேந்தர்

மூவேந்தர் என்போர் சேர சோழ பாண்டியர். சங்க காலத்தில் தமிழகத்தை ஆண்ட சேர சோழ பாண்டியர்களின் பெயர்களைப் புறநானூற்றையும் பத்துப்பாட்டையும் தொகுத்தவர்களும், பதிற்றுப்பத்தைத் தொகுத்துப் பதிகம் பாடியவரும் குறிப்பிடுகின்றனர். பாடல்களுக்குள்ளேயும் இவர்களின் பெயர்கள் வருகின்றன. அரசர்களின் பெயர்களில் உள்ள அடைமொழிகளை ஓரளவு பின் தள்ளி அகரவரிசையில் தொகுத்து வரலாற்றுக் குறிப்பு தரப்பட்டுள்ளது. இது வரலாற்றினை ஒப்புநோக்கி அறிய உதவியாக இருக்கும்
- மூவேந்தரும் ஒன்றுகூடிப் பறம்புமலையை முற்றுகையிட்டுப் பாரியை வீழ்த்தினர்.
- மூவர் நட்பு, இருவர் நட்பு பற்றிய செய்திகளை அவரவர் வரலாற்றில் காணலாம்
# சங்ககால மூவேந்தர்

## மூவேந்தர்

- சங்ககால மூவேந்தர் (சேரர்)
- சங்ககால மூவேந்தர் (சோழர்)
- சங்ககால மூவேந்தர் (பாண்டியர்)
# சங்ககால மூவேந்தர்

## மூவேந்தர் ஒருங்கிணைப்புப் பார்வை

### சேரர்

| அந்துவஞ்சேரல் | சேரமான் அந்துவஞ்சேரல் இரும்பொறை | கருவூர் | - | சோழனை மதயானைப் பிடியிலிருந்து காப்பாற்றியவன் |  |
| --- | --- | --- | --- | --- | --- |
| உதியஞ்சேரல் | சேரமான் பெருஞ்சோற்று உதியஞ்சேரலாதன் | வஞ்சி | முதல் பதிற்றுப்பத்து தலைவன் எனக் கருதுவர் | ஐவர்-நூற்றுவர் போரிர் பெருஞ்சோறு அளித்தவன் |  |
| கருங்கோ வாழியாதன் | செல்வக் கடுங்கோ வாழியாதன், சேரமான் செல்வக் கடுங்கோ வாழியாதன், சேரமான் சிக்கற்பள்ளித் துஞ்சிய செல்வக் கடுங்கோ வாழியாதன் | கருவூர் | ஏழாம் பத்து | பூழியர் பெருமகன், புகழூர்க் கல்வெட்டு |  |
| குட்டுவன் (செங்குட்டுவன்) | சேரன் செங்குட்டுவன் , சேரமான் கடலோட்டிய வேல்கெழு குட்டுவன், கடல்பிறக்கு ஓட்டிய செங்குட்டுவன் | வஞ்சி | ஐந்தாம் பத்து | கடற்போர் வெற்றி, கண்ணகிகுச் சிலை |  |
| குட்டுவன் (பல்யானை) | பல்யானைச் செல்கெழு குட்டுவன் | வஞ்சி | மூன்றாம் பத்து | அகப்பா வெற்றி |  |
| குட்டுவன் கோதை | - | வஞ்சி | - | வள்ளல் |  |
| குடக்கோச் சேரல் | சேரமான் குடக்கோச் சேரல், குடக்கோ இளஞ்சேரல் இரும்பொறை | கருவூர் | ஒன்பதாம் பத்து | கருவூரில் இருந்துகொண்டு குடநாட்டையும் ஆண்டவன் |  |
| கோதை மார்பன் | - | தொண்டி | - | சோழன் பாண்டியன் வென்றதற்கு மகிழ்ந்தவன், வள்ளல் |  |
| சேரல் (நார்முடி) | களங்காய்க்கண்ணி நார்முடிச் சேரல் | வஞ்சி | நான்காம் பத்து | பூழி நாட்டை வென்றான், நன்ன்னை வென்றான் |  |
| சேரலாதன் (ஆடுகோள்) | ஆடுகோட்பாட்டுச் சேரலாதன் | தொண்டி | ஆறாம் பத்து | மழவரை வென்றான் |  |
| நெடுஞ்சேரலாதன் (இமயவரம்பன்) | இமயவரம்பன் நெடுஞ்சேரலாதன் | வஞ்சி | இரண்டாம் பத்து | ஆரியரை வணக்கினான், யவனரைப் பிணித்தான் |  |
| நெடுஞ்சேரலாதன் (குடக்கோ) | சேரமான் குடக்க்கோ நெடுஞ்சேரலாதன் | வஞ்சி | - | சோழனோடு போரிட்டபோது இருவரும் மாண்டனர் |  |
| பெருங்கடுங்கோ | பாலை பாடிய பெருங்கடுங்கோ | கருவூர் | - | அரசன், புலவன் |  |
| பெருஞ்சேரல் இரும்பொறை | சேரமான் கருவூர் எறிய ஒள்வாள் கோப் பெருஞ்சேரல் இரும்பொறை | கருவூர் | எட்டாம் பத்து | தகடூர் யாத்திரை நூலின் தலைவன், புலவர்க்குக் கவரி வீசியவன் |  |
| பெருஞ்சேரலாதன் | சேரமான் பெருஞ்சேரலாதன் | வஞ்சி | - | கரிகாலனோடு வெண்ணியில் போர், வடக்கிருத்தல் |  |
| மாந்தரஞ்சேரல் | சேரமான் மாந்தரஞ்சேரல் இரும்பொறை, சேரமான் யானைக்கண் சேய் மாந்தஞ்சேரல் இரும்பொறை, கோச் சேரமான் யானைக்கண் சேய் மாந்தஞ்சேரல் இரும்பொறை | கருவூர் | பத்தாம் பத்தின் தலைவன் எனக் கருதப்படுகிறான் | கொல்லிநாட்டை வென்றான், சோழனிடம் தோற்றான், தொண்டிப் புரட்சியை அடக்கினான் |  |
| மாரி வெண்கோ | - | வஞ்சி | - | மூவேந்தர் நட்பு |  |
| வஞ்சன் | சேரமான் வஞ்சன் | பாயல் நாடு | - | வள்ளல் | } |
# குறியீட்டுக் கணம்

கணிதத்தில் எந்தவொரு கணத்திலும் அதன் அனைத்து உறுப்புகளுக்கும் குறியீடுகள் தரலாம். அவ்விதம் தரப்படும் குறியீடுகளைக் கொண்ட கணம், தரப்பட்ட கணத்தின் **குறியீட்டுக் கணம்** (*Index set*) எனப்படும். *A* என்ற கணத்தின் உறுப்புகளுக்கு இடப்பட்ட குறியீடுகளைக் கொண்ட கணம் *J* எனில் *J* குறியீட்டுக் கணம் என அழைக்கப்படும். குறியிடல் *J* லிருந்து *A* க்கு வரையறுக்கப்படும் ஒரு முழுக்கோப்பாக அமையும். குறியிடப்பட்டவை *குறியிடப்பட்ட குடும்பம் (indexed family)* ஆகும்.  
குறியிடப்பட்ட குடும்பம் பின்வருமாறு எழுதப்படுகிறது:
:<math>(A_j)_{j \in J} </math>
# குறியீட்டுக் கணம்

## எடுத்துக்காட்டுகள்

- ஒரு கணம் இன் உறுப்புகளுக்கு முதலாவது உறுப்பு, இரண்டாவது உறுப்பு, மூன்றாவது உறுப்பு.... என எண்ணிக்கை தரும்போது குறியீட்டுக் கணம் <math>J \sub \mathbb{N}</math> கிடைக்கிறது.
- <math>S = \{s_1, s_2, s_3, s_4, ...s_{10} \}</math> எனில் குறியீட்டுக் கணம்:
:<math>J = \{1, 2, 3, 4, ...10 \}</math>  
- ஒரு எண்ணுறு முடிவிலா கணத்தின் குறியீட்டுக் கணம்:  
இயல் எண்கள் கணம் <math>\mathbb{N}</math>.
# கிராம்-எதிர் பாக்டீரியா

யில் அவதானிக்கையில் இளஞ்சிவப்பு நிறத்தில் தெரிகின்றன]]
**கிராம்-எதிர் பாக்டீரியா** (Gram-Negative bacteria) எனப்படுவது, கிராம் சாயமேற்றலின்போது முதன்மைச் சாயத்தை இழந்து, அதற்கு முரணான இரண்டாவது சாயத்தின் (பொதுவாக Safranin எனப்படும் சாயம்) இளஞ்சிவப்பு நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-நேர் பாக்டீரியா வகைக்கு எதிரானதாகும்.  
கிராம்-எதிர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்ள முடியாதவையாக இருக்கின்றன. இவை இந்த நிறத்தைத் தக்க வைத்துக் கொள்ள முடியாமைக்குக் காரணம் இவற்றின் கலச்சுவரைச் சுற்றி இருக்கும் ஒரு வெளி மென்சவ்வானது சாயத்தை உட்புக விடாததாக இருக்கும். அத்துடன் குறிப்பிட்ட சாயத்தைத் தக்க வைத்துக் கொள்ளும் தன்மை கொண்ட பெப்டிடோகிளைக்கன் (Peptidoglycan) இங்கு மெல்லிய படலமாக மட்டுமே இருக்கும். எனவே நிறமகற்றும் அசிட்டோன் போன்ற பதார்த்தங்களில் இது நிறமகற்றப்பட்டு விடும். பின்னர் முரண் சாயமேற்றப்படும்போது, அந்த இரண்டாவது சாயத்தின் நிறமான இளஞ்சிவப்பு நிறத்தைப் பெறும்.
# கிராம் சாயமேற்றல்

'' இளஞ்சிவப்பு நிறத்திலும் கலந்து காணப்படுகின்றன]]
**கிராம் சாயமேற்றல்** (Gram Staining) என்பது பாக்டீரியாக்களை இரு பெரும் வகைகளாகப் பிரிப்பதற்காக உருவாக்கப்பட்ட ஒரு சாயமேற்றல் முறையாகும். இந்தப் பெயரானது, இம்முறையைக் கண்டுபிடித்த ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளரின் பெயரைக் கொண்டு ஏற்படுத்தப்பட்டதாகும்.  
இந்தச் சாயமேற்றல் முறை மூலம் பக்டீரியாக்கள் கிராம்-நேர் பாக்டீரியாக்கள், கிராம்-எதிர் பாக்டீரியாக்கள் என இரு பெரும் பிரிவுகளாகப் பிரிக்கப்படுகின்றன. பாக்டீரியாக்களின் அமைப்பைப் பொறுத்து, சாயமேற்றலின்போது இவை வெவ்வேறு நிறங்களைப் பெறுகின்றமையால், இவற்றை வேறுபடுத்த முடிகின்றது. முக்கியமாக இவற்றின் கலச்சுவரில் இருக்கும் வேறுபாடே இவற்றை வேறுபடுத்த உதவுகின்றது.
பக்டீரியாக்கள் பற்றிய ஆராய்ச்சிகளில் பக்டீரியாக்களைக் கண்டறிய ஈடுபடுத்தப்படும் முதல் முறை கிராம் சாயமேற்றலாகும். எனினும் இது சில வகை பக்டீரியாக்களில் ஒழுங்காக வேலை செய்யாது- அதாவது அவற்றில் இடைப்பட்ட முடிவுகளைத் தரலாம். எனவே தற்காலத்தில் பக்டீரியாக்களை இனங்காண்பதற்காக இச்சாயமேற்றலுக்கு அடுத்த படியாக மரபணுப் பரிசோதனையும் மேற்கொள்ளப்படுகின்றது.
# கிராம் சாயமேற்றல்

## வரலாறு

கிராம் சாயமேற்றல் முறையை பேர்லின் மருத்துவமனையில் வேலை செய்து கொண்டிருந்த ஹான்ஸ் கிரிஸ்டியன் கிராம் (1853–1938) என்ற டென்மார்க் நாட்டு விஞ்ஞானி 1884ஆம் ஆண்டு கண்டுபிடித்தார். நுணுக்குக்காட்டியில் பக்டீரியாக்களை இலகுவாகப் பார்வையிடுவதற்காகவே இவர் இம்முறையை விருத்தி செய்தார். எனினும் இம்முறை தற்போது பக்டீரியாக்களைப் பிரித்தறிவதற்காகவே பயன்படுத்தப்படுகின்றது.
# கிராம் சாயமேற்றல்

## பயன்பாடு

இச்சாயமேற்றல் முறை மூலம் பக்டீரியாக்களை கிராம்-நேர் மற்றும் கிராம்-எதிர் பக்டீரியாக்கள் என இரு பெரும் பிரிவுகளாகப் பிரிக்க முடிகின்றது. பக்டீரியாக்களின் கலச்சுவர் பெப்டிடோகிளைக்கன் எனும் பல்சக்கரைட்டு மற்றும் இணைக்கப்பட்ட அமினோ அமிலங்களாலானது. கிராம் நேர் பக்டீரியாக்களின் கலச்சுவர் அதிக தடிப்புடையது என்பதால் கிராம் சாயமேற்றலின் போது இடப்படும் பளிங்கு ஊதா சாயத்தை ஏற்கின்றன. இதனால் கிராம்-நேர் பக்டீரியாக்களை கிராம் சாயமேற்றலின் பின்னர் நுணுக்குக்காட்டியினால் அவதானித்தால் அவை ஊதா நிறத்தில் காட்சியளிக்கின்றன. எனினும் கிராம்-எதிர் பக்டீரியாக்களில் கலச்சுவரின் பெப்டிடோகிளைக்கன் படை மிகவும் தடிப்புக் குறைவாக இருப்பதால் இவை ஏற்கும் பளிங்கு ஊதா சாயம் அற்கஹோலால் கழுவப்படும் போது அகற்றப்பட்டு விடுகின்றது. இதனால் பின்னர் இடப்படும் குங்குமச் சாயத்தையே இவை ஏற்கின்றன. இதனால் கிராம்-எதிர் பக்டீரியாக்கள் கிராம் சாயமேற்றலின் பின்னர் குங்குமத்துக்குரிய இளஞ்சிவப்பு நிறத்தில் காட்சியளிக்கின்றன.  
பக்டீரியாக்களைப் போல ஆர்க்கியா பெப்டிடோகிளைக்கனாலான கலச்சுவரைக் கொண்டிராமையால் இவற்றை கிராம் சாயமேற்றலின் மூலம் பிரித்தறிய முடியாது.
# கிராம் சாயமேற்றல்

## பயன்பாடு

### கிராம் சாயமேற்றும் முறை

கிராம் சாயமேற்றலில் பிரதானமாக நான்கு படிகள் உள்ளன:  
- பக்டீரியாக்களைச் சூடாக்கி அவற்றின் மீது முதன்மைச் சாயமான பளிங்கு ஊதாச் சாயத்தை இட வேண்டும்.
- பின்னர் வழுக்கி மீது அயோடீன் கரைசல் இட வேண்டும். அயோடீன் பளிங்கு ஊதாச் சாயத்தை கலச்சுவரில் நிலைப்படுத்த உதவும்.
- அல்கஹோல் அல்லது அசிட்டோனால் நிறநீக்கம் செய்ய வேண்டும்.
- குங்குமப்பூச் சாயம் மூலம் மீண்டும் நிறமூட்டல் வேண்டும்.  
பளிங்கு ஊதாச் சாயத்தை (Crystal Violet- CV) நீரில் கரைக்கும் போது அது CV<sup>+</sup> மற்றும் Cl<sup>-</sup> அயன்களாகப் பிரிகையடையும். இந்த இரண்டு அயன்களும் கிராம்-நேர் மற்றும் கிராம்-எதிர் ஆகிய இரு வகை பக்டீரியாக்களின் கலச்சுவரினூடாகவும் ஊடுருவும். CV<sup>+</sup> அயன் பக்டீரியக் கலங்களிலுள்ள மறையேற்றமுள்ள அயன்களுடன் தாக்கமடைந்து சாயமேற்றப்பட்ட பக்டீரியாக்களை ஊதா நிறமாக மாற்றுகின்றது.
பின்னர் இடப்படும் அயோடின் (I<sup>-</sup> அல்லது I<sub>3</sub><sup>-</sup>) கலங்களிலுள்ள CV<sup>+</sup> உடன் தாக்கமடைந்து கல்த்தினுள்ளும் கலச்சுவரிலும் பளிங்கு ஊதா-அயோடீன் சிக்கல்களை (CV-I) உருவாக்குகின்றது. இச்சிக்கல்கள் ஊதா நிறத்தை நிலைப்படுத்துகின்றன. எனவே இந்நிலையில் நுணுக்குக்காட்டியூடாக அவதானித்தால் கிராம்-நேர் மற்றும் கிராம்-எதிர் ஆகிய இரு வகைகளும் ஒரே மாதிரியாக ஊதா நிறத்திலேயே தோற்றமளிக்கும்.  
கிராம் சாயமேற்றலின் முக்கியமான படிமுறை நிறநீக்கல் பதார்த்தங்களான அற்கஹோல் அல்லது அசிட்டோன் ஆகியவற்றை இடுதலாகும். கிராம்-எதிர் பக்டீரியாக்கள் மெல்லிய பெப்டிடோகிளைக்கன் கலச்சுவருக்கு வெளிப்புறமாக ஒரு இலிப்போ-பல்சக்கரைட்டு மென்சவ்வைக் கொண்டிருக்கின்றன. கிராம்-நேர் பக்டீரியாக்கள் பிரதான பொஸ்போ-இலிப்பிட்டு மென்சவ்வுக்கு வெளிப்புறமாக பல அடுக்குகளைக் கொண்ட தடித்த பெப்டிடோகிளைக்கனாலான கலச்சுவரைக் கொண்டுள்ளன. அற்கஹோல் கிராம்-எதிர் பக்டீரியாக்களின் இலிப்போ-பல்சக்கரைட்டு மென்சவ்வுடன் தாக்கமடைந்து அம்மென்சவ்வை அகற்றி விடுகின்றது. அம்மென்சவ்வுடன் சேர்த்து CV-I ஊதா நிறச் சாயமும் அகற்றப்பட்டு விடும். ஆனால் கிராம்-நேர் பக்டீரியாக்களில் நிறப்பொருள் அகற்றப்படுவதில்லை. அற்கஹோல் கிராம்-நேர் பக்டீரிய கலத்தில் நீரிழப்பைத் தூண்டுவதால் பளிங்கு ஊதாச்சாயம் கலத்துள் சிக்கப்பட்டு கலத்தின் ஊதா நிறம் தொடர்ந்தும் பேணப்படுகின்றது. எனினும் இப்படிமுறை அவதானமாகச் செய்தல் அவசியமாகும். நிறநீக்கியான அற்கஹோலை சில நொடிகளுக்கு மேல் வழுக்கியில் பேணக் கூடாது. நீண்ட நேரம் அற்கஹோல் பேணப்பட்டால் கிராம்-நேர் பக்டீரியாக்களிலுள்ள ஊதா நிறமும் அகற்றப்பட்டு விடலாம்.
# கிராம் சாயமேற்றல்

## உதாரணங்கள்

### கிராம்-நேர் பக்டீரியாக்கள்

கிராம்-நேர் பக்டீரியாக்கள் பொதுவாக கலத்தைச் சூழ ஒரு பொஸ்போ-இலிப்பிட்டு மென்சவ்வையும், அதனைச் சூழ தடிப்பான பெப்டிடோகிளைக்கன் கலச்சுவரையும் கொண்டுள்ளன. *Firmicutes* மற்றும் *Actinobacteria* வகைகளைச் சேர்ந்த பக்டீரியாக்கள் இவ்வாறு உள்ளன.
# கிராம் சாயமேற்றல்

## உதாரணங்கள்

### கிராம்-எதிர் பக்டீரியாக்கள்

இவற்றின் கலக்கட்டமைப்பு சற்று வித்தியாசமானது. கலத்தைச் சூழ முதலில் ஒரு பொஸ்போ-இலிப்பிட்டு மென்சவ்வையும், அதனை அடுத்ததாக மெல்லிய தனிப் படையாலான பெப்டிடோகிளைக்கன் கலச்சுவரையும், அதனை அடுத்ததாக இலிப்போ-பல்சக்கரைட்டாலான இரண்டாவது மென்சவ்வையும் கொண்டுள்ளன. இதுவரை அறியப்பட்ட பக்டீரியாக்களில் அதிகமானவை கிராம்-எதிர் பக்டீரியாக்களாகும். சயனோ பக்டீரியா, ஸ்பைரோகீட்சுக்கள், பச்சை-சல்பர் பக்டீரியாக்கள், அனேகமான புரோட்டியோ பக்டீரியா, எசுச்சீரீச்சியா கொலி ஆகியன கிராம்-எதிர் பக்டீரியாக்களாகும்.
# தொடர்புப் பொறியியல்

**தொலைத் தொடர்புப் பொறியியல்** *(Telecommunications engineering)* அல்லது தொடர்புப் பொறியியல் என்பது மின்பொறியியலையும் கணினிப் பொறியியலையும் சார்ந்த தொலைத்தொடர்பு அமைப்புகளை மேம்படுத்தும் பொறியியல் புலமாகும். இந்தப் பொறியியலின் பணி சுற்றதர் வடிவமைப்பு முதல் பெருந்திரல் வளர்ச்சிக்கான அடுக்கு செயல்நெறிமுறையை வகுப்பது வரை அமைகிறது. தொலைத்தொடர்புப் பொறியாளர் தொலைத்தொடர்புக் கருவிகளையும் ஏந்துகளையும் வடிவமைத்து, நிறுவி மேற்பார்வை செய்தலுக்குப் பொறுப்பாவார். இவ்வகை ஏந்துகளில் சிக்கலான மின்னனியல் நிலைமாற்ற அமைப்புகள், எளிய பழைய தொலைபேசி அமைப்புகள், கண்ணாடியிழை வடங்கள், IP வலையமைப்புகள், நுண்ணலைச் செலுத்த அமைப்புகள் ஆகியன அடங்கும். தொலைத் தொடர்புப் பொறியியல் ஒலிபரப்பு பொறியியலுடன் உறவுடைய பொறியியலாகும்.  
தொலைத் தொடர்புப் பொறியியல் மின்னன் பொரியியல், குடிசார் பொறியியல், அமைப்புப் பொறியியல் ஆகிய துறைகள் இணைந்த பொறியியல் புலமாகும். அருதியாக, தொலைத்தொடர்புப் பொறியாளர்கள் உயர்வேகத் தகவல் செலுத்தப் பணிகளுக்குப் பொறுப்பாவர். இவர்கள் தொலைத்தொடர்பு வலையமைப்பு அக்கட்டமைப்புகளை வடிவமைக்கப் பல்வேறு கருவிகளையும் போக்குவரத்து ஊடகங்களையும் பயன்படுத்துகின்றனர்; மிகப் பரவலான தொலைத்தொடர்பு ஊடகங்களாக முறுக்கிய இணைகம்பிகள், அச்சொன்றிய வடங்கள், கண்ணாடி நாரிழை வடங்கள் ஆகியன அமைகின்றன. இவர்கள் கம்பியில்லாத் தொடர்பு முறைமைக்கும் தகவல் பரிமாற்றத்துக்கும் பொறுப்பாவர். அதாவது கம்பியில்லாத் தொலைபேசி அமைப்புகள், வானொலி, செயற்கைக்கோள் தொடர்புகள், இணையம், தொலைக்காட்சித் தொழில்நுட்பங்கள் ஆகியவற்றுக்கும் பொறுப்பாவர்.
# தொடர்புப் பொறியியல்

## வரலாறு

தகவல்தொடர்பியல் தகவலை பகிர்ந்துகொள்ளுவதில் மனிதனின் வாழ்வில் பெரும்பங்கு வகுக்கிறது. ஒவ்வொரு உயிரினமும் தம் கருத்தை தமது ஒத்த உயிரினத்திற்கு வெளிப்படுத்துகிறது. இதுவே தகவல் தொடர்பின் தொடக்க நிலையாகும். முந்தைய காலங்களில் மனிதன் தம் கருத்தினை சைகை மூலம் பிறர்க்கு அறிவித்தான். பின் ஓசைகள் மூலமாகவும், பின் படங்கள் மூலமாகவும் தம் கருத்தினை பிறர்க்கு அறிவித்தான். பின்னர் தகவல்களை நீண்ட தொலைவுக்கு எடுத்துச் செல்ல வேண்டிய தேவை ஏற்பட்டது. அதற்கு புறாவினையும், ஒற்றர்களையும் பயன்படுத்தினான்.  
பின்னர் செய்திகளை நீண்ட தொலைவிற்கு குறைந்த நேரத்தில் வேகமாகக் கொண்டு சேர்க்க வேண்டிய தேவை ஏற்பட்டது. இதற்கு ஒலி, ஒளிக்கருவிகள் பயன்படுத்தப்பட்டன. அயலவர் படையெடுப்பை மன்னனிடம் தெரிவிக்க ஊர் எல்லையிலேயே ஒரு குறிப்பிட்ட மரத்தை தீயிட்டு கொளுத்தி அறிவித்துள்ளனர். பின்பு இரும்புக் கோபுரங்களில் கம்பிகளை வெவ்வேறு நிலைகளிலும் வடிவங்களிலும் அடுக்கி செய்திகளையும் தகவல்களையும் மிக விரைவாக ஒரு இடத்திலிருந்து இன்னொரு இடத்திற்கு கொண்டு சேர்த்துள்ளனர். சில இடங்களில் தொடர்ச்சியாக அமைக்கப்பட்ட மணிக்கூண்டுகளின் மூலம் தகவல்களை ஓரிடத்திலிருந்து மற்றொரு இடத்திற்கு கொண்டு சேர்த்துள்ளனர்.  
தொலைத்தொடர்பு அமைப்புகளைத் தொலைத்தொடர்புப் பொறியாளர்கள் வடிவமைக்கின்றனர், இத்தொழில்நுட்பம் 19 ஆம் நூற்றாண்டின் பிற்பகுதித் தொலைவரித் தொழில்நுட்ப மேம்பாடுகளாலும் 20 ஆம் நூற்றாண்டுத் தொடக்கநிலை வானொலி, தொலைபேசி தொழில்துறை வளர்ச்சிகளாலும் தோன்றிய துறையாகும். இன்று தொலைக்காட்சி, வானொலி, தொலைபேசி ஆகிய கருவிகளும் செயல்முறைகளும் உலகெங்கிலும் பொதுவழக்கில் உள்ள தொலைத்தொடர்பு ஏந்துகளாகும். இவற்ரைப் பல வலையமைப்புகள் இணைக்கின்றன. இவற்ரில், கணினி வலையமைப்புகள், பொது நிலைமாற்ரத் தொலைபேசி வலையமைப்புகள் (PSTN), வானொலி வலையமைப்புகள், தொலைக்காட்சி வலையமைப்புகள் ஆகியன அடங்கும்.இணைய வாயிலாக நடக்கும் கணினித் தொடர்புகள் பலவகைத் தொலைத்தொடர்பு அமைப்புகளில் ஒன்றாகும். இந்தத் தொழில்துறையின் வருவாய், தொகு உலகவிளைபொருளில் 3% ஆக அமைவதால், பொருளியலில் இது பெரும்பாத்திரம் வகிக்கிறது.
# தொடர்புப் பொறியியல்

## தகவல் தொடர்பு அடிப்படைக் கோட்பாடு

தகவல் தொடர்பு என்பது தகவல்களை ஓரிடத்திலிருந்து மற்றொரு இடத்திற்கு பிழையில்லாமல் பாதுகாப்பாக கொண்டு சேர்க்கும் செயலாகும். இந்த முறையில் ஒப்புமைத் தகவல் முதலில் இலக்கவியல் தகவலாக மாற்றப்படுகிறது. பின் பல வாயில்களிலிருந்து இதுபோல் வரும் இலக்கவியல் தகவல்கள் குறிமுறையேற்றப்படுகின்றன. பின்னர் அந்த தகவல்கள் கரவாக்கம் செய்யப்படுகிறது. பின்னர் அந்த தகவல்கள் குறியேற்றம் செய்யப்படுகிறது. பின்னர் ஊடகம் அல்லது தகவல் ஊடகம் வழியாக சேரவேண்டிய இடத்திற்கு கொண்டுசேர்க்கப்படுகிறது. இந்த அமைப்பில் தகவல்பிழை கண்டுபிடிக்கும் முறையும் அமைக்கப்பட்டு பிழைகள் திருத்தப்படுகின்றன. பெறும் அமைப்பு அனுப்பும் அமைப்புக்கு நேர் எதிரான செயல்முறைகளைச் செய்கிறது. குறியேற்றத்துக்குப் பதிலாக குறியிறக்கமும், கரவாக்கத்துகுப் பதிலாக வெளிப்படையாக்கமும், குறிமுறையேற்றத்துக்குப் பதிலாக குறிமுறையிறக்கமும் செய்கிறது. மேலும் இறுதியில் தேவையெனில் இலக்கவியல் குறிகைகளை ஒப்புமைக் குறிகைகளாகவும் மாற்றப்படுகிறது.
# தொடர்புப் பொறியியல்

## கருத்துருக்கள்

அறை]]
# தொடர்புப் பொறியியல்

## கருத்துருக்கள்

### தொலைத்தொடர்பு அமைப்பின் அடிப்படை உறுப்புகள்

#### அலைசெலுத்தி

அலைபரப்பி அல்லது அலைசெலுத்தி எனும் தகவல் வாயில், தகவலைப் பரப்ப முடிந்த குறிகையாக மாற்றுகிறது. மின்னணுவியலிலும் தொலைத்தொடர்புகளிலும் அலைபரப்பி என்பது ஒரு மின்னனியல் கருவியாகும். இது உணர்கம்பி வழியாக வானொலி அலைகளை உருவாக்குகிறது. இது ஒலிபரப்பலில் மட்டுமல்லாமல் வானொலித் தொடர்பைப் பயன்படுத்தும் கலப்பேசிகளிலும் பயன்படுகிறது,  
க் கம்பிகள்]]
# தொடர்புப் பொறியியல்

## கருத்துருக்கள்

### தொலைத்தொடர்பு அமைப்பின் அடிப்படை உறுப்புகள்

#### அலைபரப்பும் ஊடகம்

குறிகை பரப்பும் ஊடகம் அலைபரப்பும் ஊடகம் எனப்ப்டுகிறது. எடுத்துகாட்டாக, ஒலிக்கான அலைபரப்பும் ஊடகமாக காற்று பயன்படுகிறது. ஆனால், நீர்மமோ திண்மமோ கூட ஒலி அலையைப் பரப்ப வல்லன. தொடர்பு ஊடகமாக பல ஊடகங்கள் பயன்படுகின்றன. மிகப் பொதுவான ஊடகங்களில் ஒன்றாக செம்புக் கம்பி பயன்படுகிறது. இது குறைந்த மிந்திறனில் குறிகைகளை நெடுந்தொலைவுக்குக் கொண்டுசெல்கிறது. மற்றொரு புறநிலை ஊடகமாக கண்ணாடி நாரிழை பயன்படுகிறது. இது மிகவும் நெடுந்தொலைவுத் தொஅர்புகளுக்கு அலைபரப்பும் ஊடகமாக உருவாகியது. கண்ணாடி நாரிழை மெல்லிய கண்ணாடிப் புரியாகும் இது ஒளியை தன்கம்பி வழியாக பரப்புகிறது.  
ஒளி அலைகள், வானொலி அலைகள் போன்ற மின்காந்த அலைகளுக்குப் பொருள் ஊடகம் ஏதும் இல்லதபோது வெற்றிடமே அலைபரப்பு ஊடகமாக அமைகிறது.
# தொடர்புப் பொறியியல்

## கருத்துருக்கள்

### தொலைத்தொடர்பு அமைப்பின் அடிப்படை உறுப்புகள்

#### அலைவாங்கி

அலைவாங்கி எனும் தகவல் பெறுமிடம் குறிகையை வாங்கி தேவப்படும் தகவல் வடிவத்துக்கு மாற்றுகிறது. வானொலித் தொடர்புமுறையில, வானொலி அலைவாங்கி என்பது ஒரு மின்னனியல் கருவியாகௌம். இது உணர்கம்பிவழி வரும் வானொலி அலைகளை வாங்கி அவை தாங்கிவரும் தகவலைப் பிரித்து பயன்படும் வடிவில் மீட்கிறது. அலைவாங்கியின் தகவல் ஒலியாகவோ படமாகவோ காணொலியாகவோ இலக்கவியல் தரவுகளாகவோ அமையலாம்.
# தொடர்புப் பொறியியல்

## கருத்துருக்கள்

### கம்பிவழித் தொடர்புமுறை

கம்பிவழித் தொடர்பியலில் துத்தநாக கம்பிகள்,கண்ணாடி இழைகள்,திருக்கப்பட்ட இரட்டைக் கம்பிகள்,அலை கடத்திகள் ஆகியவற்றின் வழியாகத் தகவல் ஓரிடத்திலிருந்து மற்றொரு இடத்திற்கு கொண்டு செல்லப்படுகிறது.  
கம்பிவழித் தொடர்புமுறைகள் புதைவடங்களைப் பெரிதும் பயன்படுத்துகிறது; சிலவேளைகளில் மேனிலைக் கம்பித் தொடர்களைப் பயன்படுத்துகிறது, இவற்றின் இணைப்பு வடங்களில் குறிப்பிட்ட புள்ளிகளில் மின்னனியல் குறிகை மிகைப்பிகளும் முனையப் புள்ளியில் ஈற்றுக் கருவிகளும் இணைக்கப்பட்டுள்ளன.
# தொடர்புப் பொறியியல்

## கருத்துருக்கள்

### கம்பியில்லா தொடர்புமுறை

கம்பியில்லா தொடர்புமுறையில் தகவல் கம்பிகளோ வடங்களோ அல்லது மின்கடத்திகளோ இல்லாமலே நெடுந்தொலைவுக்குப் பரப்பப்படுகிறது. கம்பிவழித் தொடர்புமுறையில் இயலாத நெடுந்தொலைவு தொடர்புகள் கம்பியில்லா முறையில் அனுப்பமுடிகிறது. கம்பிகள் இன்றி வானொலி அலைகள் வழியாகவும் ஒலியாற்றல் வழியாகவும் அலைபரப்பிகளையும் அலைவாங்கிகளையும் தொலைவிடக் கட்டுபாடுகளையும் பயன்படுத்தித் தகவல் பரப்புதலை நிறைவேற்றும் தொடர்புமுறையே தொலைத்தொடர்புத் தொழில்துறையில் பயன்படுகிறது. Information is transferred in this manner over both short and long distances.
# சித்தரியல் பரிபாசைகள்

**சித்தரியல் பரிபாசை** என்பது சித்தர்களின் இலக்கியங்களில் இடம் பெறுகின்ற சில சொற்கள் நேரடி அர்த்தமில்லாமல், மறை அர்த்ததினை தருவனவாகும். இச் சொற்களுக்கான பொருள் சித்தர்களுக்கும், சித்தரியலில் பரிச்சயம் பெற்றவர்களுக்கு மட்டுமே தெரியும்.  
உதாரணம்
- யோகம் - சித்தத்தின் இயக்கத்தினை அடக்கி ஆள்தல்
# கன்னிசேரி புதூர்

**கன்னிசேரி புதூர்** என்பது விருதுநகர் மாவட்டத்திலுள்ள ஒரு சிற்றூராகும்.  
மகாலிங்க மலையில் தோன்றி வங்கக் கடலில் கலக்கும் அர்ஜுனா நதியின் கரையில் அமைந்த இக்கிராமத்திற்கு கிழக்கே ஆர் ஆர் நகரும், மேற்கே முதலிபட்டியும், வடக்கே சின்னயாபுரமும், தெற்கே அர்ஜுனா நதியும் எல்லையாக உள்ளன. இங்கு ஆடு மற்றும் மாடுகளின் விற்பனைக்கான கால்நடைச் சந்தை சிறிய அளவில் நடைபெறுகிறது.
# முதலீடு

**முதலீடு** (*Investment*) என்பது, நிதியியல், பொருளியல் ஆகிய துறைகளில் இருவேறு விதமான பொருள்களைத் தருகிறது. பொருளியலில் இது, சேமிப்பு, நுகர்வைக் குறைத்தல் போன்றவற்றோடு தொடர்புடையது. நிதியியலைப் பொறுத்தவரை, முதலீடு என்பது, இலாபத்தை எதிர்பார்த்துப் பணத்தை ஏதாவதொரு பொருளாதார முயற்சியில் போடுவதைக் குறிக்கும். இது பொதுவாக ஒரு நீண்ட கால அடிப்படையிலானது. பெரும்பாலான முதலீடுகள் தீவாய்ப்புக்களோடு (risk) கூடியவை. பங்குகள், சொத்து, நிலையான வட்டியுடனான கடனீடுகள் போன்றவற்றிலான முதலீடுகள் இத்தகையவை. நிலையான வட்டியுடனான கடனீடுகளிலான முதலீடுகளுக்குப் பணவீக்கத் தீவாய்ப்பு உண்டு.  
இதற்குப் புறம்பாக குறுகிய கால இலாபத்தை எதிர்பார்த்துப் பணத்தை ஏதாவது ஒரு முயற்சியில் ஈடுபடுத்துவது சூதாட்டம், அல்லது ஊக வணிகம் ஆகும். பணம் நீண்டகால வைப்பில் இல்லாமல், அதிக தீவாய்ப்புக் கூறுகளோடு கூடிய பணப் பயன்பாடுகளும், குதிரைகளில் பந்தயம் கட்டுதல் போன்றனவும் இவ்வகையுள் அடங்குவன. நீண்டகாலம் வைத்திருக்கும் நோக்கம் இல்லாமல் குறுகியகால இலாபத்தை எதிர்பார்த்து நிறுவனப் பங்குகளை வாங்குவதும் இத்தகையதே. செயற்றிறச் சந்தைக் கருதுகோளின் அடிப்படையில், ஒரேயளவு தீவாய்ப்புக்களோடு கூடிய முதலீடுகளில் இருந்து ஒரேயளவு வருமான வீதத்தையே எதிர்பார்க்கலாம். அதாவது தீவாய்ப்புக் கூடிச் செல்லும்போது, எதிர்பார்க்கும் வருமான வீதமும் கூடிச் செல்லும். இந்தத் தொடர்பிலிருந்து பயன்பெறும் நோக்கத்துடன், நீண்டகால அடிப்படையில் முதலீடுகளைச் செய்வதும் சாத்தியமே. ஊகவணிகத்தையும் முதலீடாகக் கொள்ளும் பொதுவான போக்கு, நடைமுறையில் பல்வேறு தாக்கங்களை உண்டாக்குகிறது. இது ஊகவணிகத்தை முதலீட்டில் இருந்து பிரித்தறியக்கூடிய முதலீட்டாளரின் திறனைக் குறைக்கிறது. ஊகவணிகத்தோடு தொடர்பான தீவாய்ப்புக்கள் குறித்த விழிப்புணர்வைக் குறைக்கிறது. ஊகவணிகத்துக்குக் கிடைக்கக்கூடிய பணத்தின் அளவைக் கூட்டி, முதலீட்டுக்கான பணத்தின் அளவைக் குறைக்கிறது.
# முதலீடு

## பொருளியலிலும் பருப்பொருளியலிலும்

பொருளியல் கோட்பாடு, பருப்பொருளியலில் ஆகியவை தொடர்பில், முதலீடு என்பது, ஓரலகு காலத்தில், நுகர்வுக்காக அன்றி, எதிர்கால உற்பத்திக்காக வாங்கப்பட்ட பண்டங்களின் அளவைக் குறிக்கிறது. தொடர்வண்டிப் பாதைகளை அமைத்தல், தொழிற்சாலைகளைக் கட்டுதல் என்பன இத்தகைய முதலீடுகளுக்கு எடுத்துக்காட்டுகள். மேலதிக கல்விக்கான செலவு, சேவைக்காலப் பயிற்சிகள் போன்றவை மனித வளத்தின் மீதான முதலீடுகள். இருப்பு முதலீடு என்பது, பண்டங்களின் இருப்பின் திரள்வு ஆகும். இது நேரளவாக அல்லது எதிரளவாக அமையலாம் என்பதுடன், கருதிச் செய்யப்பட்டதாகவோ, கருதாமல் ஏற்பட்டதாகவோ அமையலாம். தேசிய வருமானம், வெளியீடுகள் என்பவற்றில் அளவீடுகளில், "<var>I</var>" எனும் மாறியால் குறிக்கப்படும் "மொத்த முதலீடு", மொத்த உள்நாட்டு உற்பத்தியின் ஒரு கூறாக அமைகின்றது. இது, <var>GDP</var> = <var>C</var> + <var>I</var> + <var>G</var> + <var>NX</var> என்னும் தொடர்பில் அமைகிறது. இங்கே, <var>C</var> நுகர்வு, <var>G</var> அரசாங்கச் செலவினம், <var>NX</var> என்பது, <var>X</var> − <var>M</var> என்பதால் தரப்படும் நிகர ஏற்றுமதி. இதன்படி முதலீடு என்பது, மொத்தச் செலவில் இருந்து, நுகர்வு, அரசாங்கச் செலவினம், நிகர ஏற்றுமதி ஆகியவற்றக் கழித்தபின் எஞ்சுவது ஆகும். (அதாவது, <var>I</var> = <var>GDP</var> − <var>C</var> − <var>G</var> − <var>NX</var>).  
"<var>I</var>" வாழிடமல்லாத நிலைத்த முதலீடுகள் (புதிய தொழிற்சாலைகள் முதலியன.), வாழிட நிலைத்த முதலீடுகள் (புதிய வீடுகள்), இருப்பு முதலீடுகள் ஆகியவற்றின் சேர்க்கை ஆகும். மொத்த முதலீட்டில் இருந்து தேய்மானத்தைக் கழிப்பதால் "நிகர முதலீடு" பெறப்படுகிறது. ஓராண்டில் அதிகரித்த முதல் இருப்பின் பெறுமானம் நிகர நிலைத்த முதலீடு ஆகும்.  
முதலீடு என்பது, பெரும்பாலும் வருமானம், வட்டி வீதம் ஆகியவற்றின் அடிப்படையில், <var>I</var> = <var>f</var>(<var>Y</var>, <var>r</var>) என்னும் தொடர்பின் மூலம் தரப்படுகிறது. வருமான அதிகரிப்பு, முதலீட்டை ஊக்குவிக்கிறது. அதேவேளை, பணத்தைப் பெற்றுக்கொள்வதற்கான செலவு அதிகரிப்பதால், அதிகரித்த வட்டி வீதம் முதலீட்டைக் குறைக்கிறது. ஒரு நிறுவனம், முதலீட்டுக்காகத் தனது சொந்த நிதியைப் பயன்படுத்தினாலும் கூட, அதை வெளியே வட்டிக்குக் கொடுக்காமல் முதலிடுவது என்ற அளவில் அது ஒரு பிறவாய்ப்புச் செலவாக அமைகிறது.
# முதலீடு

## நிதியியலில்

நிதியியலில் முதலீடு என்பது, அது வருமானத்தை உருவாக்கும் அல்லது அதன் பெறுமதி அதிகரித்து அதனைக் கூடிய விலைக்கு விற்கலாம் என்ற எண்ணத்தில், ஒரு சொத்தையோ பொருளையோ வாங்குவது ஆகும். இது பொதுவாக வங்கிகளில் அல்லது அதுபோன்ற பிற நிறுவனங்களில் பணம் வைப்பில் இடுவதை உள்ளடக்குவதில்லை. நீண்ட கால நோக்கில் குறிப்பிடும் போதே பொதுவாக முதலீடு என்னும் சொல் பயன்படுகிறது.
# சித்தர் கோலம்

சித்தர்களின் கோலம் உலகியலிலிருந்து சற்றே மாறுபட்டது. சித்தர்கள் உலகியலைத் துறந்தவர்கள். அவர்களது பாடல்களும் உலகியலைக் கடந்தனவாக இருந்தன. ஓடே கலன். உண்பது ஊரிடு பிச்சை எனப் பெரும்பாலோர் வாழ்ந்தனர். அவர்கள் அணிந்திருந்த உடைகளும் மாறுபட்டிருந்தன. சட்டைமுனி் என்னும் சித்தர் சட்டை அணிந்துகொண்டே இருந்தார். அதனால் இவரைச் சட்டைமுனி என்றும், சட்டமுனி என்றும் வழங்கினர். கம்பளிச்சட்டைமுனி எனவும் இவரைக் குறிப்பிட்டனர். பட்டினத்தார் துறவு பூண்ட பின்னர் கோவணம் மட்டுமே உடுத்திக்கொண்டிருந்தார். சிற்றம்பல நாடிகளும், அவரது மாணாக்கர்களும் கட்டிக்கொண்டே வாழ்ந்தனர். வள்ளலார் தலையில் எப்போதும் முக்காடு போட்டுக்கொண்டே வாழ்ந்தார்.
# திருமந்திரம் சட்டைமுனி கயிலாயசித்தர் உரை

சட்டைமுனி கயிலாய சித்தர் 16 ஆம் நூற்றாண்டில் வாழந்த ஒரு துறவி. இவர் எப்போதும் சட்டை அணிந்துகொண்டே இருந்ததால் சட்டைமுனி, சட்டமுனி என்றெல்லாம் வழங்கப்பட்டார். அவரது சட்டை கம்பளியாக இருந்தபடியால் கம்பளிச்சட்டைமுனி எனவும் இவரைக் கூறினர். இவர் திருமந்திரம் நூலிலுள்ள 113 பாடல்களை மட்டும் தொகுத்து உரை எழுதியுள்ளார். இந்த 113-ல் 10 பாடல்களுக்கு உரை இல்லை. திருமந்திரம் நூலில் இல்லாத 27 பாடல்களும் இதில் இடம்பெற்றுள்ளன. இவர் எடுத்துக்கொண்ட திருமந்திரப் பாடல்கள் திருமந்திரம் நூலிலுள்ள வரிசை முறையைப் பின்பற்றவில்லை. தமக்கு ஏற்ற முறையில் அடுக்கிக்கொண்டு உரை எழுதுகிறார்.  
இவரது உரையில் வரும் 'மூலன் உரை செய்த முப்பது உபதேசம்' என்னும் பகுதி திருமந்திரத்தில் சேர்க்கப்பட்டுள்ள இடைச்செருகல் பாடலைச் சுட்டுகிறது.  
திருமூலம் நூலிலுள்ள குழூஉக்குறிகளுக்கும், தெகைக்குறிப்புகளுக்கும் இவரது உரையில் விளக்கங்கள் உள்ளன.
##### எடுத்துக்காட்டு
திருமந்திரப் பாடல்
:பத்துப் பரும்புலி யானை பதினைந்து
:வித்தகர் ஐவர் வனோதகர் ஈர் எண்மர்
:அத்தகு மூவர் அறுவர் மருத்துவர்
:அத்தலை ஐவர் அமர்ந்து நின்றாரே
இப்பாடலுக்கு இவர் தரும் உரை விளக்கம்
:பரும்புலி பத்து - தசநாடி
:யானை பதினைந்து - தசவாயு (10), மற்றும் முக்கியன், பிரபஞ்சனன், வயிரம்பு, அந்தர்யாமி, மகாப் பிராணன் (5)
:வித்தகர் ஐவர் - இந்திரியம்
:விநாயகர் ஈரெண்மர் - அந்தரங்கத்து அட்டமதம் (8), பகிரங்கத்து அட்டமதம் (8) ஆக 16
:மூவர் - முக்குணம்
:அறுவர் மருத்துவர் - காம குரோத லோப மோக மத மாற்சரியம் (6)
:அத்தலை ஐவர் - பஞ்ச பூதம் (5)
# ஆளுநர்

**ஆளுநர்** (*Governor*) என்றால் ஆட்சி செய்பவர் என்ற பொருள் ஆகும். ஆளுநர் என்ற சொல் gouverneur (of French language) என்ற பிரெஞ்சு மொழிச் சொல்லிலிருந்து பிறந்த governor என்ற ஆங்கிலச் சொல்லுக்கு இணையான தமிழ்ச் சொல்லாகும். பொதுவாக ஆளுநர் என்பவர் இறையாண்மைக்கு உட்படாத அரசு ஒன்றின் அதன் அரசுத்தலைவருக்குக் கீழ் செயல்படும் நிருவாக அதிகாரி ஆவார். கூட்டமைப்பு அரசொன்றில் ஆளுநர் ஒருவர் அரசினால் நியமிக்கப்படலாம் அல்லது மக்களால் அல்லது அரசு உறுப்பினர்களால் தெர்ந்தெடுக்கப்படலாம்.
# ஆளுநர்

## இந்தியாவில் ஆளுநர்

இந்தியத் தலைமை ஆளுநர் (Governor-General of India), அல்லது 1858 முதல் 1947 வரை விடுதலைக்கு முந்தைய பிரித்தானிய இந்தியாவில் இந்தியத் தலைமை ஆளுநர் (Viceroy and Governor-General of India) இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும் செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773-இல் கொல்கத்தாவிலிருந்த வில்லியம் கோட்டையின் பிரித்தானிய மாநில தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833-ஆம் ஆண்டில் வழங்கப்பட்ட பின்னர் இந்தியத் தலைமை ஆளுநர் என அறியப்பட்டார்.  
இந்திய அரசியலில் ஆளுநர் என்ற சொல், இந்தியக் குடியரசுத் தலைவரைப் போல் மாநில அளவில் உள்ள ஒரு ஆட்சி செய்பவரைக் குறிக்கிறது. இந்திய அரசியலமைப்புச் சட்ட விதி 153-ன் படி ஒவ்வொரு மாநிலத்திற்கும் ஒரு ஆளுநர் இருப்பார். இந்த விதி, ஒரே ஒரு நபர் இரண்டு அல்லது இரண்டிற்கும் மேற்பட்ட மாநிலங்களில் ஆளுநராக இருக்க முடியும் என்பதைக் கட்டுப்படுத்தாது. இந்தியாவில் உள்ள மாநிலங்களில், பொதுவாக, நடுவண் அரசு எடுக்கும் முடிவின் படி இந்தியக் குடியரசுத் தலைவரால் பணியமர்த்தப்படும் இந்த ஆளுநரே அந்தந்த மாநிலங்களின் தலைவர் ஆவார். ஆளுநருக்கு, அவர் பதவி ஏற்கும் மாநிலத்தில் உள்ள உயர் நீதி மன்றத் தலைமை நீதிபதி பதவிப்பொறுப்பு செய்து வைப்பார். அவர் இல்லாத போது அவருக்கு அடுத்த நிலையில் உள்ள அல்லது மாநிலத்தில் உள்ள மூத்த நீதிபதி பதவிப்பொறுப்பு செய்து வைப்பார்.
# இந்திய மாநில ஆளுநர்

இந்தியாவின் மாநிலங்களில் ஆளுநர்களும், இந்தியாவின் ஆட்சிப்பகுதிகளில் துணை ஆளுநர்களும் இந்தியக் குடியரசுத் தலைவரால் நியமிக்கப்பெற்றுப் பணியாற்றுகின்றனர். ஆளுநர்கள் மற்றும் துணை ஆளுநர்கள் ஐந்தாண்டுகளுக்கு ஒரு முறை குடியரசுத்தலைவரால் நியமிக்கப்படுகின்றனர்.
# இந்திய மாநில ஆளுநர்

## வரலாறு

இந்தியத் தலைமை ஆளுநர் அல்லது வைசிராய் என்பவர் 1858 முதல் 1947 வரை இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும் செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773-இல் கொல்கத்தாவிலிருந்த வில்லியம் கோட்டையின் பிரித்தானிய மாநிலத்தின் தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833-ஆம் ஆண்டில் வழங்கப்பட்ட பின்னர் இந்தியத் தலைமை ஆளுநர் என அறியப்பட்டார்.  
இந்திய அரசியலில் ஆளுநர் என்ற சொல், நடுவணரசில் இந்தியக் குடியரசுத் தலைவரைப் போல் மாநிலவளவில் உள்ள ஒரு ஆட்சி செய்பவரைக் குறிக்கிறது. இந்திய அரசியலமைப்புச் சட்ட விதி 153-ன் படி ஒவ்வொரு மாநிலத்திற்கும் ஒரு ஆளுநர் இருப்பார். இந்த விதி, ஒரே ஒரு நபர் இரண்டு அல்லது இரண்டிற்கும் மேற்பட்ட மாநிலங்களில் ஆளுநராக இருக்க முடியும் என்பதைக் கட்டுப்படுத்தாது. பொதுவாக, நடுவண் அரசு எடுக்கும் முடிவின் படி இந்தியக் குடியரசுத் தலைவரால் பணியமர்த்தப்படும் ஆளுநரே அந்தந்த மாநிலங்களின் அரசுத் தலைவர் ஆவார். ஆளுநருக்கு, அவர் பதவி ஏற்கும் மாநிலத்தில் உள்ள உயர் நீதிமன்றத் தலைமை நீதிபதி பதவிப்பொறுப்பு செய்து வைப்பார். அவர் இல்லாதபோது அவருக்கு அடுத்த நிலையில் உள்ள அல்லது மாநிலத்தில் உள்ள மூத்த நீதிபதி பதவிப்பொறுப்பு செய்து வைப்பார்.
# இந்திய மாநில ஆளுநர்

## ஆளுநர்கள்

ஆளுநருக்கு உதவ, மாநில அளவில், ஒரு முதல் அமைச்சர் அல்லது முதல்வர், தன் தலைமையின் கீழ் இயங்கும் அமைச்சரவையுடன் செயல்படுகிறார்.  
ஆளுநரின் பதவிகள் மாநில அளவில் சம்பிரதாயப் பதவிகளாகவே கருதப்படுகின்றது. ஆட்சியில் ஆளுநரோ துணை ஆளுநரோ பங்கெடுப்பதில்லை மாறாக இவை அம்மாநில முதலைமச்சர் மற்றும் அவரது அமைச்சரவையைச் சேர்ந்த அமைச்சர்களிடமே அதிகாரங்கள் கொடுக்கப்பட்டுள்ளது.
# இந்திய மாநில ஆளுநர்

## ஆளுநருக்கான தகுதிகள்

- இந்தியாவின் குடிமகனாக இருத்தல் வேண்டும்.
- 35 வயதுக்கு மேற்பட்டவராக இருத்தல் வேண்டும்
- மாநில சட்ட மன்றத்திலோ, நாட்டின் பாராளுமன்றத்திலோ உறுப்பினராக இருத்தல் கூடாது.
- வேறு எந்த அரசு பொறுப்பிலும் இருக்க கூடாது.
# இந்திய மாநில ஆளுநர்

## ஆளுநரின் முக்கிய பொறுப்புகள்

- பெரும்பான்மையான சட்டமன்ற உறுப்பினர்களின் ஆதரவோடு இருக்கும் ஒருவரை முதலமைச்சராக நியமிப்பது.
- முதலமைச்சரின் பரிந்துரையின்படி மற்ற அமைச்சர்களை நியமிப்பது.
- அந்தந்த மாநில அரசுப் பணியாளர் தேர்வாணையம்|மாநில அரசுப் பணியாளர் தேர்வாணையத்தின் தலைவரை நியமிப்பது.
- மாவட்ட நீதிமன்றங்களின் நீதிபதிகளை நியமிப்பது
- சட்டசபை கூட்டத்தொடரை கூட்டுவது மற்றும் ஒத்திவைப்பது
- சட்டசபையை கலைப்பது (இது மரபுசார்ந்த ஒரு அதிகாரமேயன்றி, அமைச்சர்கள் மற்றும் முதலமைச்சரின் ஆலோசனையின்றி ஆளுநர் தன்னிச்சையாக இம்முடிவை எடுக்கமுடியாது.)
- மாநில அரசு கொண்டுவரும் எந்தவொரு சட்டமுன்வரைவும் (அ) சட்ட மசோதாவும், ஆளுநரின் ஒப்புதலுக்குப்பிறகே சட்டமாகும். இதுவும்கூட ஒரு மரபுசார்ந்த அதிகாரமே, ஆளுநர் பணமசோதாவைத்தவிர வேறெந்த சட்ட மசோதாவையும் சட்டசபையின் மறுபரிசீலனைக்கு திருப்பி அனுப்பலாம். ஆனாலும், சட்டசபை மீண்டும் அந்த மசோதாவை ஆளுநருக்கு அனுப்பினால், இரண்டாவது முறை ஆளுநர் அந்த மசோதாவிற்கு ஒப்புதல் அளித்தே ஆகவேண்டும். ஆனாலும், ஆளுநர் தன் விருப்புரிமையின் அடிப்படையில் ஒரு மசோதாக்களுக்கான தன்னுடைய ஒப்புதலை வழங்காமல், அம்மசோதாவை நாட்டின் குடியரசுத்தலைவரின் ஒப்புதலுக்கு அனுப்பலாம்.
- எந்த கட்சிக்கும் அறுதிப் பெரும்பான்மை இல்லாத நிலையில், தன் விருப்புரிமையின் அடிப்படையில் மாநில முதலமைச்சரை தேர்ந்தெடுக்கலாம்
- ஆளுநர் அவசரகாலத்தில் மாநில அமைச்சர்கள், முதலமைச்சரின் அறிவுரைகளை மீறி முடிவெடுக்கலாம். அவசரகாலத்தில் ஆளுநரே அம்மாநிலத்தை ஆளும் பொறுப்பை வகிப்பார். மேலும் அவர் குடியரசுத்தலைவரின் உத்தரவை மாநிலத்தில் செயற்படுத்தும் ஒரு முகவர் போல அக்காலங்களில் செயல்படுவார்.
- ஆளுநரே அம்மாநிலத்திலுள்ள எல்லா மாநில பல்கலைகழகங்களுக்கும் வேந்தர்(Chancellor) ஆவார்.
# இந்திய மாநில ஆளுநர்

## துணை நிலை ஆளுநர்கள்

இந்திய அரசின் ஆட்சிப் பிரதேசங்களில் துணை நிலை ஆளுநர்கள் நியமிக்கப்பட்டுள்ளனர். தில்லி, அந்தமான் மற்றும் நிக்கோபார்த் தீவுகள் மற்றும் புதுவை ஆகிய பகுதிகளில் துணை நிலை ஆளுநர்கள் பதவி வகிக்கின்றனர். துணை ஆளுநர்கள் மாநில ஆளுநர்களைப் போன்ற படிநிலையைக் கொண்டவர்கள்.
# இந்திய மாநில ஆளுநர்

## ஆட்சிப் பொறுப்பாளர்கள்

இந்தியாவிலுள்ள ஆட்சிப் பிரதேசங்களில் தில்லி, அந்தமான் மற்றும் நிக்கோபார்த் தீவுகள் மற்றும் புதுவை தவிர பிற இடங்களில் இந்திய ஆட்சிப் பணி அதிகாரிகள் ஆட்சிப் பொறுப்பாளராக நியமிக்கப்படுகின்றார்.
# திருமந்திரார்த்த அரும்பத விளக்கம்

திருமந்திரம் என்பது இங்கு வைணவ மந்திரத்தைக் குறிக்கும். இந்த மந்திர வியாக்கியானத்துக்கு 16 ஆம் நூற்றாண்டில் வாழ்ந்த பிள்ளை லோகஞ்சீயர், தொட்டாசிரியர் ஆகியோர் எழுதிய அரும்பத விளக்கங்களே இந்த நூல்.  
வைணவத்தில் மூன்று மந்திரங்களை மந்திரத்திரையம் என்பர். அவற்றுள் முதலாவது திருமந்திரம் **ஓம் நமோ நாராயணாய** என்பது. இதனை அஷ்டாஷரம் என்பர். இதற்கு அரும்பத விளக்கம் கூறுவதே **திருமந்திரார்த்த அரும்பத விளக்கம்** என்னும் நூல். திருமங்கை ஆழ்வார் "நான் கண்டுகொண்டேன்" எனப் பாடுவது இதனையே. இதன் பொருளை விளக்கிப் பிள்ளை லோகாசாரியார் **முமுட்சுகப்படி** என்று எழுதினார். இது இவர் எழுதிய அட்ட தச ரகசியங்களில் ஒன்று.  
முதல் திருமந்திரார்த்த பகுதிக்கு இந்தப் பிள்ளை லோகாசாரியரின் தம்பி 'அழகிய மணவாளப் பெருமாள் நாயனார்' வியாக்கியானம் எழுதியிருக்கிறார். இந்த வியாக்கியானத்துக்கு **'பிள்ளை லோகம் சீயர்**' சுருக்கமாகவும், சுத்தமாகவும் **தொட்டாசிரியர்** சற்று விரிவாகவும், **அரும்பத விளக்கம்** எழுதியிருக்கிறார்கள். பின்னர் எம்பாவையங்கார் பின்னர் மிக விரிவான மற்றொரு வியாக்கியானம் எழுதினார். இவை யாவும் ஒரு நூலாக அச்சிடப்பட்டுள்ளன.  
பல கதைகளை எழுதிச் சேர்த்த பிள்ளை லோகஞ்சீயர் இத் திருமந்திரம் உபதேசிக்கப்பட்ட கதையையும் இவ்வுரையில் கூறியிருக்கிறார். இந்த அரும்பதவுரை சுருக்கமாகவும், சுவையாகவும் உள்ளது.